শীতল শিলংয়ে ভারত-বাংলাদেশ, বাড়ছে উত্তেজনা

ওয়েব ডেস্ক: ভারত বনাম বাংলাদেশের (India vs Bangladesh) ক্রিকেট ম্যাচ নিয়ে যতই উত্তেজনার সৃষ্টি করা হোক না কেন, আদতে দুই দলের মধ্যে কোনও ‘ম্যাচ’ নেই। কিন্তু ফুটবলে ভারত এগিয়ে থাকলেও তফাত ক্রিকেটের মতো নয়। তার উপর ইংলিশ প্রিমিয়ার (EPL) লিগে খেলা হামজা চৌধুরির (Hamza Choudhury) মতো খেলোয়াড় বাংলাদেশের জাতীয় দলে ঢোকায় নতুন করে উত্তেজনার সৃষ্টি হয়েছে। দুই দেশের ম্যাচ কার্যত সুনীল ছেত্রী (Sunil Chhetri) বনাম হামজা চৌধুরি দ্বৈরথে পরিণত হয়েছে।

একসময় লেস্টার সিটির (Leicester City) মতো দলে খেলা হামজা যদিও বলছেন, খেলা দুটো দলের। তিনি এও বলেন, সুনীল ছেত্রীর খেলা কখনও দেখেননি তবে যাঁর এতগুলো আন্তর্জাতিক গোল রয়েছে তিনি নিশ্চয়ই বড় প্লেয়ার। তবে ভারত অধিনায়কের থেকেও বড় মাপের ফুটবলারদের সঙ্গে এবং বিরুদ্ধে খেলেছেন বলে জানিয়েছেন হামজা।

আরও পড়ুন: টুখেলের আক্রমণ মন্ত্রে ইংল্যান্ডের দাপুটে জয়

ভারতের হেড কোচ মার্কেস মানোলো (Marques Manolo) প্রতিপক্ষের তারকা খেলোয়াড়কে প্রাপ্য সম্মান দিচ্ছেন। তিনি বলেন, “হামজার মতো ইংলিশ প্রিমিয়ার লিগে খেলা ফুটবলার রয়েছে যাঁর অন্তর্ভুক্তি শুধু বাংলাদেশ নয়, সমগ্র এশিয়ান ফুটবলের জন্যই ভালো। এই ধরনের ফুটবলার জাতীয় দলে খেললে বাকিরাও উজ্জীবিত হবে।”

মলদ্বীপের বিরুদ্ধে ফ্রেন্ডলি ম্যাচে ৩-০ জিতেছে ভারত। জাতীয় দলের জার্সিতে প্রত্যাবর্তনেই গোল করেন সুনীল। কিন্তু বাংলাদেশের বিরুদ্ধে ফ্রেন্ডলি ম্যাচ নয়, ২০২৭ এএফসি এশিয়ান কাপের যোগ্যতা অর্জনের খেলা। বাংলাদেশ ছাড়াও ভারতের গ্রুপে রয়েছে হং কং এবং সিঙ্গাপুর। প্রসঙ্গত, আজকের ম্যাচ শুরু ভারতীয় সময় সন্ধে ৭টায়।

দেখুন অন্য খবর: