সিঙ্গাপুরের বিরুদ্ধে ডু-অর-ডাই ম্যাচে দলে ফিরলেন সুনীল-ঝিঙ্ঘান!

ওয়েব ডেস্ক : বৃহস্পতিবার AFC এশিয়ান কাপের (AFC Asian Cup) বাছাই পর্বের ম্যাচে সিঙ্গাপুরের (Singapore) বিরুদ্ধে খেলতে নামছে ভারত (India)। আর এই ম্যাচ জিততেই হবে। কারণ গ্রুপের শেষ স্থানে রয়েছে ভারত। তাই এই ডু-অর-ডাই ম্যাচে সুনীল ছেত্রী (Sunil Chhetri) ও অভিজ্ঞ ডিফেন্ডার সন্দেশ ঝিঙ্ঘানকে (Sandesh Jhingan) দলে ফেরালেন কোচ খালিদ জামিল ( Khalid Jamil)।

ভারত রয়েছে ‘C’ গ্রুপে। সেই গ্রুপে রয়েছে সিঙ্গাপুর, বাংলাদেশ ও হংকংও। এই প্রতিযোগিতায় বাংলাদেশের বিরুদ্ধে ড্র করেছিল ভারত (India)। তবে হংকং-এর কাছে হারতে হয়েছে তাদেরকে। ফলে ২ ম্যাচ খেলে ১ পয়েন্ট রয়েছে ভারতের। অন্যদিকে ৪ পয়েন্ট নিয়ে গ্রুপ শীর্ষে রয়েছে সিঙ্গাপুর। আর সিঙ্গাপুরের বিরুদ্ধে পরপর দুটি ম্যাচ খেলতে চলেছে ভারত।

আরও খবর : বিশ্ব প্যারা অ্যাথলেটিক্স চ্যাম্পিয়শিপে নয়া নজির ভারতের

সিঙ্গাপুরের (Singapore) ম্যাচের জন্য ইতিমধ্যে ২৩ সদস্যের দল ঘোষণা করেছে ভারত। ৯ অক্টোবর, বহস্পতিবার হতে চলেছে এই ম্যাচ। এর আগে গত সেপ্টেম্বরে প্রস্তুতির জন্য CAFA নেশন্স কাপে অংশ নিয়েছিল ভারত। তবে সেই প্রতিযোগিতায় তৃতীয় হয়েছিল তারা। সেই টুর্নামেন্ট খেলেননি সুনীল সহ আরও অন্যান্য ফুটবলাররা। তবে সিঙ্গাপুরের ম্যাচে খেলতে দেখা যাবে তাঁদেরকে।

সিঙ্গাপুরের জন্য যে ২৩ জনের দল ঘোষণা করা হয়েছে, দেখা যাক সেখানে কারা রয়েছেন…

গোলরক্ষক: অমরিন্দর সিং, গুরমিত সিং, গুরপ্রীত সিং সান্ধু।

ডিফেন্ডার: আনওয়ার আলি, হামিংথানমাউইয়া রাল্টে, মোহাম্মদ উভাইস, প্রমবীর, রাহুল ভেকে, সন্দেশ ঝিঙ্ঘান।

মিডফিল্ডার: ব্র্যান্ডন ফার্নান্দেস, ড্যানিশ ফারুক ভাট, দীপক টাংরি, ম্যাকার্টন লুই নিকসন, মহেশ সিং নওরেম, নিখিল প্রভু, সাহল আবদুল সামাদ, উদন্ত সিং কুমাম।

ফরোয়ার্ড: ফারুক চৌধুরী, লালিয়ানজুয়ালা ছাংতে, লিস্টন কোলাকো, রহিম আলি, সুনীল ছেত্রী, বিক্রম প্রতাপ সিং।

দেখুন অন্য খবর :