বাংলাদেশের বিরুদ্ধেও ভারতের গোলশূন্য ড্র!

ওয়েব ডেস্ক: ঘরের মাঠেও বাংলাদেশকে (Bangladesh) হারাতে পারল না ভারত (India)। ব্লু টাইগার্স বনাম বেঙ্গল টাইগারদের খেলা গোলশূন্য ড্র হল। এএফসি এশিয়ান চ্যাম্পিয়নশিপের যোগ্যতা অর্জন পর্বে ভারত যে গ্রুপে আছে সেখানে ভারতই ফিফা র‍্যাঙ্কিংয়ে সবার আগে। আর বাংলাদেশ সবার নীচে। দুই দেশের মাঝখানে আছে হং কং এবং সিঙ্গাপুর। বাংলাদেশকেই হারাতে পারল না মার্কেস মানোলোর (Marques Manolo) দল। এরপরে কী হবে কে জানে।

মলদ্বীপের বিরুদ্ধে ফ্রেন্ডলি ম্যাচে তিন গোল দিয়েছিল ভারত। কিন্তু প্রতিযোগিতা মূলক ম্যাচে পুরনো রোগ ফিরে এল– ফিনিশিংয়ের অভাব। এমনকী অবসর ভেঙে ফিরে আসা সুনীল ছেত্রীও (Sunil Chhetri) সুযোগ নষ্ট করলেন। সুযোগ তৈরি হচ্ছে না এমন নয়, কিন্তু ফরোয়ার্ডরা তা গোলে পরিণত করতে পারছেন না। বাংলাদেশও ভালো সুযোগ তৈরি করেছিল কিন্তু তারাও একই রোগের রোগী।

আরও পড়ুন: ম্যাচ গড়াপেটায় অভিযুক্ত ভারতীয়! ৪ বছরের কারাদণ্ড দিল আদালত

ইংলিশ প্রিমিয়ার লিগে খেলে আসা বাংলাদেশি মিডফিল্ডার হামজা চৌধুরিকে (Hamza Choudhury) নিয়ে ম্যাচের আগে প্রচুর আলোচনা হচ্ছিল। তাঁর মান যে অন্যরকম তা স্পষ্ট বোঝা গেল। রক্ষণে নেমে যেমন ঠান্ডা মাথায় ভারতীয় ফরোয়ার্ডদের আটকালেন, তেমনই সতীর্থদের পাস বাড়ালেন, সুযোগ পেয়ে ভারতের বক্সে এসে হানা দিলেন।

দুই দেশের ম্যাচ কার্যত সুনীল ছেত্রী বনাম হামজা চৌধুরি দ্বৈরথে পরিণত হয়েছিল। একসময় লেস্টার সিটির (Leicester City) মতো দলে খেলা হামজা যদিও বলেছিলেন, খেলা দুটো দলের। তিনি এও বলেন, সুনীল ছেত্রীর খেলা কখনও দেখেননি তবে যাঁর এতগুলো আন্তর্জাতিক গোল রয়েছে তিনি নিশ্চয়ই বড় প্লেয়ার।

দেখুন অন্য খবর: